«Liverpul» yarim himoyachisi Filippe Koutino klubdan ketmoqchi. 25 yoshli braziliyalik xavbek klub rahbariyatiga o‘zini transferga qo‘yishni so‘rab murojaat qilgan. Biroz oldinroq «Liverpul» Koutino bo‘yicha takliflar ko‘rib chiqilmasligi, u jamoada qolishi haqida rasman ma’lum qilgandi. «Barselona» ushbu futbolchini Neymarga o‘rinbosar sifatida ko‘rayotgan va uni sotib olish uchun 120 million yevro berishga tayyor edi. Lekin barcha takliflar rad etilgan. Klub bosh murabbiyi Yurgen Klopp uning transferiga qarshi bo‘lmoqda. Klopp Koutino haqida: «Liverpul» uni sotishi mumkin bo‘lgan narxning o‘zi yo‘q»